රංගන ජීවිතයේ සේම සැබැ ජීවිතයේදීත් එම්ජීආර් ඇයගේ පෙම්වතා බව රහසක් නොවූ රහසක්.1977 වර්ෂයේ සිට එම්ජීආර්ගේ දේශපාලන වැඩ වලට සහාය දෙන ජයලලිතා 1981 දී ඔහුගේ AIADMK පක්ෂයේ සාමාජිකත්වය ලබා ගත්තාය. 1984 වසරේ පැවැති මැතිවරණයෙන් ඉන්දීය පාර්ලිමේන්තුවේ මන්ත්‍රීවරියක් ලෙස පත්වීම් ලබන ඇය එම්ජීආර්ගේ වියෝව සමගින් දෙකඩ වන පක්ෂයේ එක් කණ්ඩයමක් මෙහෙයවීමෙන් 1989 වසරේදී තමිල්නාඩු ප්‍රාන්ත මැතිවරණයෙන් විපක්ෂ නායක ධුරයට පත්වූවාය.ඒ විපක්ෂ නායක ධුරයට පත් පළමු කාන්තාව ලෙසයි. 1991 දී ඇය මහ ඇමැතිනිය වෙන්නෙත් එම ධුරයට පත් පළමු කාන්තාව ලෙසින් වීම විශේෂයි.1996 දී පරාජයට පත් වුවද නැවතත් 2001, 2006 සහ 2011වසර වලදී මහ ඇමැතිවරිය ලෙස ඇය ජයග්‍රහණය කළා.